Carlos Alberto Sánchez

**Carlos Alberto Sánchez** (født 24. april 1963 i San Miguel de Tucumán i provinsen Tucumán i Argentina) er en argentinsk prelat og katolsk erkebiskop av Tucumán.
## Liv og virke
### Presteviet
Carlos Alberto Sánchez studerte filosofi og teologi ved presteseminaret i Tucumán og ble den 24. juni 1988 presteviet av erkebiskopen av Tucumán, Horacio Alberto Bózzoli. Deretter var han kapellan oi menighetene *Corazón de María*, *San Pio X*, *Nuestra Señora de Luján* og *Nuestra Señora del Rosario*. Dessuten var Sánchez spiritual og rektor ved presteseminaret i Tucumán. 

Fra 2007 til 2011 var han generalvikar for erkebispedømmet Tucumán. I 2011 ble Carlos Alberto Sánchez sogneprest for menigheten *Nuestra Señora de la Merced* i San Miguel de Tucumán, og delegat for ungdomspastoralet og kallspastoratet. Fra 2012 til 2014 var Carlos Alberto Sánchez dessuten biskoppelig vikar for pastoralarbeidet.
### Erkebiskop
Den 23.asugust 2017 utnevnte pave Frans ham til erkebiskop av Tucumán. Han ble bispeviet den 13. oktober samme år av kardinal Luis Héctor Villalba, emeritert erkebiskop av Tucumán. Medkonsekrerende var  Sánchez' umiddelbare forgjenger i embedet, erkebiskop Alfredo Zecca, og dessuten biskopene José Melitón Chávez av Añatuya, Luis Urbanč av Catamarca, og Armando José María Rossi av Concepción.

Erkebiskop Carlos Alberto Sánchez fikk i 2019 i oppdrag av Bispekongregasjonen i Vatikanet å etterforske beskyldninger fremført mot biskop Gustavo Zanchetta, og begynte i mars det året å innhente virnemål fra presteseminarister i Salta. I et intervju sendt 28. mai 2019 med Valentina Alazraki for den meksikanske fjernsynsstasjon *[[Televisa]]* sa pave Frans at han hadde lest erkebiskopens rapport, og var at den gav grunnlag for en kirkerettslig straffeprosess mot Zanchetta. Denne skulle finne sted i Troskongregasjonen som har kirkelig jurisdiksjon for klerikersaker vedrørende seksuelle delikter.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
* Erkebiskop Fermín Emilio Lafitte (1888-1959) *1927
* Kardinal Juan Carlos Aramburu (1912-2004) *1946
* Kardinal Luis Héctor Villalba (1934-) *2014
* Erkebiskop *Carlos Alberto Sánchez* (1963-) *2017

## Referanser

## Eksterne lenker
* Biografi  på erkebispedømmet Tucumáns hjemmesider